Diari Oficial de la Generalitat Valenciana


Sumari del DOGV 9454, del 21-10-2022 (2022/9138)

Informació pública de les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, d'ocupació de vies pecuàries i de declaració d'utilitat pública, en concret, corresponents a una central fotovoltaica denominada PSF IM2 Jumilla i la seua infraestructura d'evacuació, amb potència a instal·lar de 4,2 MW, a ubicar al terme municipal del Pinós. Expedient ATALFE/2020/56.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9454

Data del DOGV
:   21-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9138


Data del document
:   27-09-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Informació pública de les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, d'ocupació de vies pecuàries i de declaració d'utilitat pública, en concret, corresponents a una central fotovoltaica denominada PSF IM2 Jumilla i la seua infraestructura d'evacuació, amb potència a instal·lar de 4,2 MW, a ubicar al terme municipal del Pinós. Expedient ATALFE/2020/56. [2022/9138]  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric;  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
  
- la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a nova informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, d'ocupació de vies pecuàries i declaració d'utilitat pública, en concret, de la instal·lació elèctrica que s'indica a continuació:  
Peticionari: IM2 Energía Solar Proyecto 2, SL, amb el NIF X34435959 i amb domicili social al carrer Xàtiva 14, 1r C 46240 València.  
Tipus de central elèctrica: central fotovoltaica denominada PSF IM2 Jumilla, amb potència a instal·lar de 4,2 MW, incloent-hi les seues infraestructures d'evacuació.  
Emplaçament grups generadors: polígon 15, parcel·les 3 i 33, del terme municipal del Pinós (Alacant).  
Emplaçament infraestructura d'evacuació: polígon 15, parcel·les 3 i 9004, i polígon 12, parcel·les 9014, 15, 14, 13, 12, 9016, 9012 i 147, del terme municipal del Pinós (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: «Projecte bàsic de planta fotovoltaica connectada a xarxa amb una potència instal·lada de 4,8906MWp-4,2MWn i denominada PSFV IM2 Jumilla».  
- Projectes d'infraestructura evacuació:  
Projecte modificat de línia subterrània 20 kV per a evacuació de l'energia generada en planta fotovoltaica connectada a xarxa amb una potència instal·lada de 4,8906 MWp - 4,2 MWn i denominada PSF IM2 Jumilla.  
Projecte de centre de seccionament per a evacuació d'energia de la planta solar fotovoltaica PSF IM2 Jumilla al Pinós (Alacant).  
Projecte de LASMT 20 kV per a evacuació d'energia de la planta solar fotovoltaica PSF IM2 Jumilla el Pinós (Alacant).  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals (en projecte de planta).  
- Documentació per a l'ocupació de vies pecuàries.  
- Separates dirigides a: Ajuntament del Pinós, CH Segura, i-DE, SFP 9518 Aguas de Pinoso, Telefónica, SA, Conselleria de Política Territorial, Obres Públiques i Mobilitat, Redexis i Conselleria d'Agricultura, Desenvolupament Rural, Emergència Climàtica i Transició Ecològica.  
- Relació de béns i drets afectats  
Pressupost: 1.863.411,86 -  
Característiques principals:  
Instal·lació fotovoltaica: la central fotovoltaica denominada PSF IM2 Jumilla de 4,8906 MWp està composta per un camp generador de 8.892 mòduls fotovoltaics de 550 Wp, muntats directament sobre el sòl en estructura fixa. Aquests mòduls fotovoltaics es connecten amb dos inversors de 2.100 kVA. Això suposa una potència nominal d'inversors de 4,2 MW. Al seu torn els inversors es connecten amb la part de baixa tensió dels transformadors per a elevar la tensió a 20 kV.  
  
Línia subterrània de 20 kV S/C per a evacuació de l'energia generada en la central solar fins al centre de seccionament. La línia discorrerà per una canalització subterrània de 2.082 m. La longitud del conductor a instal·lar serà de 2.092 m.  
Centre de seccionament telecomandat (objecte de projecte a part) per a interconnectar la LSMT 20 kV d'evacuació de la planta solar amb la xarxa de distribució, que serà cedit a i-DE Redes Eléctricas Inteligentes, SAU.  
Línia aèria de 20 kV (objecte de projecte a part) per a interconnectar el centre de seccionament amb la xarxa de distribució, concretament en el suport núm. 10568 (5650281) compartit per les LAMT a 20 kV Faldar i Polígon Marbre, procedents de l'STR El Pinós 20 kV.  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
Les vies pecuàries sobre les quals se sol·licita la concessió demanial d'ocupació són les següents:  
- Assagador del Salobrar  
La documentació serà exposada per a consulta pública en les adreces electròniques següents: http://www.indi.gva.es/web/energia/inicio en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació que figura en l'adreça electrònica indicada, o presencialment en el Servei Territorial d'Indústria, Energia i Mines d'Alacant, situat al carrer Churruca, 29 CP 03474 Alacant, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15680&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l'esmentada llei.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 27 de setembre de 2021.- La cap del Servei Territorial d'Indústria, Energia i Mines d'Alacant: Rosa María Aragonés Pomares.